open-index/open-wikipedia-markdown huggingface dataset:
FS Tigre (1924)

**Tigre** oli Ranskan laivaston vuonna 1924 vesillelaskema Chacal-luokan hävittäjä toisessa maailmansodassa, kunnes miehistö upotti aluksensa 27. marraskuuta 1942 Toulonissa. Alus nostettiin ja liitettiin Regia Marinaan *RN FR23:ksi* nimettynä.

## Valmistus

Aluksen hankinta vahvistettiin 18. kesäkuuta 1922 annetulla lailla. Alus tilattiin 7. helmikuuta 1923 Ateliers et Chantiers de Bretagnelta Nantesista, missä köli laskettiin 15. syyskuuta. Alus laskettiin vesille 2. elokuuta 1924 ja aloitti koeajot kesäkuussa 1925. Alus saavutti 3. lokakuuta kahdeksan tunnin keskiarvona 35,93 solmun nopeuden uppouman ollessa 2&nbsp;380 tonnia. Alus kykeni yhdeksän tunnin keskiarvona 36,7 solmun nopeuteen. Koeajot saatiin päätökseen joulukuussa ja alus otettiin palvelukseen 1. helmikuuta 1926.

## Palvelus
Toisen maailmansodan alussa alus torjui Välimerellä Italian aiheuttamaa uhkaa, ja sen kotisatamana oli Toulon. Aluksen miehistö yritti upottaa aluksensa 27. marraskuuta 1942 Toulonissa, mutta se jäi lähes vaurioitta. Alus otettiin Regia Marinan palvelukseen joukkojenkuljetusaluksena.

Alus palautui 28. lokakuuta 1943 Ranskan laivastolle Italian antauduttua, ja se siirrettiin huollettavaksi Casablancaan. Alus palasi palvelukseen maaliskuussa 1944, jonka jälkeen se suojasi Korsikalle matkanneita saattueita. Alus vaurioitui pahoin ilmahyökkäyksessä, minkä jälkeen se sijoitettiin joukkojenkuljetusalukseksi. Akselin aiheuttama tärinä aiheutti aluksen siirron telakalle, josta palvelukseen palattuaan se osallistui vielä Ranskan Rivieran sotatoimiin ennen Euroopan sotatoimien päättymistä.

*Tigre* palveli sodan jälkeen Välimerellä koululaivana, kunnes se sijoitettiin poistolistalle marraskuussa 1954.

## Lähteet
*
*
*

### Viitteet
Takojan seisake

**Takojan seisake** () on entinen rautatieliikennepaikka Tuusulan kunnan ja Hyvinkään kaupungin rajalla Takojan asuinalueella noin kaksi kilometriä pohjoiseen Jokelan asemalta. Seisake avattiin vuonna 1948 taajama-asutuksen levittyä pohjoiseen pitkin radanvartta Jokelan asemanseudulta.
Matkustajamäärät olivat laskeneet vähäisiksi 1990-luvulle tultaessa, keskimäärin Takojalta nousi junaan tai jäi junasta 0-2 matkustajaa per juna. Lisäksi H-junan runsas pysähdysten määrä ja siitä aiheutunut hitaus hankaloitti liikenteenhoitoa.. Asukkaiden vastustuksesta huolimatta seisake lakkautettiin  Monnin ja Palopuron kanssa samana päivänä elokuussa 1996.

## Lähteet

## Aiheesta muualla

* Ilmakuva Takojan seisakkeesta vuonna 1983
Zhang Guohua

**Zhang Guohua** (, pinyin: Zhāng Guóhuá, Wade–Giles: Chang Kuo-hua; lokakuu 1914 – 21. helmikuuta 1972) oli kiinalainen kenraali ja poliitikko. Hän liittyi kommunisteihin 1931. Chang johti Tiibetin valtausta vuonna 1950. Hän osallistui kulttuurivallankumouksen puhdistuksiin.

## Lähteet
Etorfiini

**Etorfiini** (**Immobilon** tai **M99**) on erittäin tehokas puolisynteettinen opioidi, joka on voimakkuudeltaan arviolta 10&nbsp;000 kertaa morfiinia voimakkaampaa. Sitä valmistettiin ensi kerran 1960 oripaviinista (joka on käyttökelvoton myrkyllisyytensä ja vähäisen terapeuttisen tehonsa takia). Oripaviinia saadaan idänunikosta (*Papaver orientale*) ja kaukasianunikosta (*Papaver bracteatum*).

Sitä käytetään vain eläinlääketieteessä suurten eläinten tainnuttamiseen. Sen vastalääkkeenä käytetään diprenorfiinia.

Etorfiini luokiteltiin huumausaineeksi vuonna 1966.

## Katso myös
* 7-PET

## Lähteet

## Aiheesta muualla
*Kyoto Encyclopedia of Genes and Genomes (KEGG): Etorphine
FS Lynx (1925)

**Lynx** oli Ranskan laivaston 1924 vesille laskettu Chacal-luokan hävittäjä toisessa maailmansodassa Ranskan laivaston upottautumiseen 27. marraskuuta 1942. Saksalaiset nostivat aluksen, mutta se romutettiin.

## Valmistus

Alus tilattiin Ateliers et Chantiers de la Loirelta St. Nazairesta, missä köli laskettiin 14. tammikuuta 1923. Alus laskettiin vesille 25. helmikuuta 1925 ja valmistui 10. lokakuuta 1927.

## Palvelus
Toisen maailmansodan alussa alus torjui Välimerellä Italian aiheuttamaa uhkaa, jolloin sen kotisatamana oli Toulon. Aluksen miehistö upotti aluksensa 27. marraskuuta 1942 Toulonissa. Saksalaiset nostivat aluksen, mutta se romutettiin Saksan metallipulan vuoksi.

## Lähteet
*
*

### Viitteet
FS Panthére (1924)

**Panthére** oli Ranskan laivaston 1924 vesille laskettu Chacal-luokan hävittäjä toisessa maailmansodassa Toulonissa 27. marraskuuta 1942 tehtyyn upottautumiseen. Alus nostettiin, jonka jälkeen se liitettiin Italian kuninkaalliseen laivastoon nimettynä *RN FR22:ksi*.

## Valmistus

Alus tilattiin Arsenal de Lorientilta, missä köli laskettiin 23. joulukuuta 1923. Alus laskettiin vesille 27. lokakuuta 1924 ja valmistui 10. lokakuuta 1926.

## Palvelus
Toisen maailmansodan alussa alus torjui Välimerellä Italian aiheuttamaa uhkaa kotisatamanaan Toulon, jossa miehistö upotti aluksensa 27. marraskuuta 1942. Alus nostettiin 23. maaliskuuta 1943 ja hinattiin La Speziaan kunnostettavaksi. Työ ei valmistunut ennen Italian antautumista, jolloin aluksen italialainen miehistö upotti sen 9. syyskuuta.

## Lähteet
*
*

### Viitteet
Ylistaron lukio

**Ylistaron lukio** on Seinäjoella toimiva oppilaitos. Se sijaitsee Kyrönjoen rannalla Ylistaron keskustassa. Koulu toimi vuoteen 2017 saakka kahdessa eri rakennuksessa. Vuonna 2017 valmistui remontin ensimmäinen vaihe ja lukio pääsi osittain uudistettuihin tiloihin. Lukion lisäksi samoissa tiloissa toimii Ylistaron yläkoulu/-aste. Lukio kuuluu Suomen lähilukioyhdistykseen eli on ns. pieni lukio. Vuoteen 2008 saakka koulutuksen järjestäjänä toimi Ylistaron kunta, vuoden 2009 alusta Seinäjoen kaupunki. Opiskelijamäärät ovat viime vuosina vaihdelleet 55-70 välillä.

## Lukion rehtorit
Yhteinen rehtorin virka peruskoulun yläasteen/yläkoulun kanssa. Aikaisemmin molemmilla kouluilla oli omat rehtorit.

* 2018- Kirsi Sippola
* 2016-2018 Petri Tuomisto
* 2014-2016 vs. Ari Puumala
* 2011-2014 Jouko Peltonen
* 2004-2011 Martti Tauriainen
* 1988-2004 Raili Yli-Torkko (s. Hyytiäinen)
* 1972-1988 Marjatta Rintamäki
* 1957-1972 Yrjö Takala

## Lähteet
* Karttunen-Pakka-Rekunen-Rintamäki: Puukoulusta opintielle, Ylistaron kunta 1995
* Vuosikertomuksia eri vuosilta

## Aiheesta muualla
* Kotisivut
Pavle Jurina

**Pavle "Pavao" Jurina** (2. tammikuuta 1955 Našice, Kroatian sosialistinen tasavalta, Jugoslavian sosialistinen liittotasavalta – 2. joulukuuta 2011 Bjelovar, Kroatia) oli käsipalloilija ja olympiavoittaja, joka edusti urheilu-urallaan Jugoslaviaa. 

Jurina pelasi Jugoslavian käsipallomaajoukkueessa, jonka jäsenenä hän voitti olympiakultaa Los Angelesin kesäolympialaisissa 1984. Hän teki olympiaturnauksessa viisi maalia kuudessa ottelussa. Lisäksi Jurina edusti Jugoslaviaa Moskovan kesäolympialaisissa 1980, missä hän teki 33 maalia kuudessa ottelussa. Moskovassa Jugoslavia sijoittui kuudenneksi. Seuratasolla Jurina edusti jugoslavialaista RK Partizania.

Jurina kuoli 56-vuotiaana 2. joulukuuta 2011.

## Lähteet
* Pavao Jurina Biography and Olympic Results  Olympics at Sports-Reference.com 

### Viitteet
Manuel Gräfe

**Manuel Gräfe** (s. 23. syyskuuta 1973 Saksa) on saksalainen jalkapalloerotuomari. Hänestä tuli kansainvälinen erotuomari vuonna 2007.

Kotimaansa pääsarjassa Bundesliigassa Gräfe tuomitsi ensi kertaa vuonna 2004. Ensimmäisen ottelunsa Mestarien liigassa hän tuomitsi lokakuussa 2010, jossa kohtasivat kreikkalainen Panathinaikos ja venäläinen Rubin Kazan.

## Aiheesta muualla
* Manuel Gräfen esittely World Referee -sivustolla
Winter Garden Atrium

**Winter Garden Atrium** on 10-kerroksinen lasiholvin sisään rakennettu paviljonki, joka on osa Brookfield Place -toimistorakennuskompleksia Lower Manhattanilla, New Yorkin kaupungissa. Rakennuksen takaosa avautuu World Financial Center Plaza -aukiolle. Paviljonkia pidetään yleisesti merkittävänä nähtävyytenä.

Winter Garden Atriumin rakennustyöt valmistuivat vuonna 1988. Paviljonki vaurioitui pahoin syyskuun 11. päivän iskuissa vuonna 2001 West Street -kadun toisella puolella sijainneiden World Trade Centerin kaksoistornien romahdettua tuhoten muun muassa lähes kaikki paviljongin ikkunapaneelit. Korjaus- ja entisöintityöt valmistuivat vuonna 2002.

## Kulttuuritoiminta
Winter Garden Atriumissa on järjestetty lukuisia kulttuuritapahtumia kuten konsertteja. Vuoden 2002 uudelleenavaamisen jälkeen paviljongissa on muun muassa järjestetty baletti-, konsertti- ja sirkusesityksiä. Keväällä 2003 Paviljongissa oli esillä Lower Manhattan Development Corporationin järjestämä valokuvanäyttely World Trade Centerin uudelleenrakennustöistä. Näyttelyssä oli esillä myös Daniel Libeskindin ensimmäisiä luonnoksia uudesta One World Trade Centerista. Myöhemmin samana vuonna Winter Garden Atriumissa oli esillä uuden World Trade Centerin suunnittelukilpailun kahdeksan finalistin suunnitelmat.

## Kuvia

Tiedosto:WFC Winter Garden Atrium October 2008 1.jpg|Paviljongin lasijulkisivua.
Tiedosto:Winter Garden Atrium January 2017 01.jpg|Paviljongin sisätiloja.
Tiedosto:WFC3029.JPG|Sisätiloja.
Tiedosto:1WTC from Winter Garden Atrium December 1988.jpg|One World Trade Center paviljongista nähtynä vuonna 1988.
Tiedosto:World Financial Center from the Windows on the World restaurant.jpg|Winter Garden Atrium World Trade Centerin pohjoistornista nähtynä.
Tiedosto:FEMA - 4224 - Photograph by Bri Rodriguez taken on 09-27-2001 in New York.jpg|Paviljonki syyskuun 11. päivän iskujen jälkeen.


## Katso myös
*Brookfield Place

## Lähteet

## Aiheesta muualla

*World Financial Centerin virallinen sivusto 
*Winter Garden Atriumin tapahtumakalenteri
Kepler-22b

**Kepler-22b** on eksoplaneetta, joka löydettiin Kepler-avaruusteleskoopilla 12. toukokuuta 2009. Planeetan löytämisestä ilmoitettiin julkisesti 5. joulukuuta 2011. Planeetan löytäminen oli erityisen merkittävä tapahtuma, koska se oli löytöhetkellään pienin tunnettu (säde 2,4 Maan sädettä) auringonkaltaisen tähden elinkelpoisella vyöhykkeellä sijaitseva eksoplaneetta.

Kepler-22b kiertää keltaista G-tyypin pääsarjan tähteä Kepler-22 noin 620 valovuoden päässä Maasta, Joutsenen tähdistön suunnalla. Se kiertää emotähteään 0,85 AU:n etäisyydellä, ja sen kiertoaika on noin 290 päivää. Planeetan massa vastaa noin 35 Maan massaa.

## Löytäminen
Kepler-avaruusteleskooppi löysi Kepler-22b:n havaitsemalla sen ylikulkuja emotähtensä yli. Planeetan olemassaolon varmistamiseksi ylikulkuja on havaittava ainakin kolme, joista ensimmäinen havaittiin toukokuussa 2009 ja viimeinen loppuvuodesta 2010. Sen löytämisestä tiedoitettiin 5. joulukuuta 2011. Planeetan löytänyttä NASAn työryhmää johti William Borucki.

Muita planeettoja kiertämästä samaa tähteä ei ole löydetty.

## Elämän mahdollisuus
On arvioitu, että planeetalla saattaisi olla elämälle suotuisat olosuhteet. Kovin tarkkaa tietoa tästä ei kuitenkaan ole, sillä ei ole esimerkiksi varmaa, onko planeetta kivinen vai kaasujättiläinen. Planeetan maankaltaisuusindeksiksi (*Earth Similarity Index*) on laskettu 0,75, mikä tekee siitä yhden Maata eniten ominaisuuksiltaan muistuttavista eksoplaneetoista.

Mikäli planeetalla ei ole kaasukehää, sen pintalämpötila lienee noin 250 K (–23&nbsp;°C). Muussa tapauksessa lämpötila voi olla useita kymmeniä asteita korkeampi.

## Katso myös
*Gliese 581 g
*HD 85512 b
*Maankaltainen planeetta
*Supermaa

## Lähteet

## Aiheesta muualla
Uinnin lyhyen radan Euroopan-mestaruuskilpailut 2011

**Uinnin lyhyen radan Euroopan-mestaruuskilpailut** järjestettiin vuonna 2011 15. kertaa. Kilpailut pidettiin Puolan Szczecinissä 8.–11. joulukuuta. Kilpailujen järjestäjänä toimi Euroopan uimaliitto LEN.

Kilpailuissa kilpailtiin yksittäisellä matkalla alkuerissä, välierissä ja loppukilpailussa poikkeuksena naisten 800 metrin ja miesten 1&nbsp;500 metrin vapaauinnit, joissa uitiin pelkät erät.

## Mitalistit
Tulokset:  
### Miehet

### Naiset

## Mitalitaulukko
&nbsp;&nbsp;&nbsp;&nbsp;&nbsp;&nbsp;Isäntämaa

## Suomen joukkue
Suomen Uimaliitto valitsi Szczeciniin kaksi mies- ja kahdeksan naisuimaria, joista Noora Laukkanen ei osallistunut kilpailuihin sairastelun vuoksi. Suomen kilpailleet yhdeksän uimaria olivat:

**Miehet**
* Sami Juopperi
* Ari-Pekka Liukkonen

**Naiset**
* Patricia Aschan
* Tanja Kylliäinen
* Jenna Laukkanen
* Lotta Nevalainen
* Marlene Niemi
* Emilia Pikkarainen
* Hanna-Maria Seppälä

Suomen uimareiden paras sijoitus Szczecinissä oli Hanna-Maria Seppälän kuudes sija 100 metrin sekauinnissa. Tanja Kylliäinen ui 400 metrin sekauinnissa kilpailujen ainoan uuden Suomen ennätyksen.

## Lähteet

## Aiheesta muualla
* Viralliset kotisivut
Miljoona ruusua

**Miljoona ruusua** on suomenkielinen versio latvialaisesta iskelmästä ”Dāvāja Māriņa”. Suomennoksen (vain kertosäkeen yksi rivi on suomennos – muu on Teleniuksen omaa ideointia) kappaleeseen teki venäjänkielisestä versiosta Vera Telenius, joka myös levytti sen ensimmäisenä suomeksi vuonna 1984. Suomessa kappaleesta ovat levyttäneet cover-version Katri Helena ja Carita Koverinen. Kappale on sittemmin levytetty myös Jarkko Honkanen & Taiga feat. Talonpoika Lalli -ryhmän toimesta rap-maustein vuonna 2016.

Kappaleen on säveltänyt Raimonds Pauls, ja sen latviankieliset sanat on tehnyt Leons Briedis. Latviassa sen ovat levyttäneet Aija Kukule ja Līga Kreicberga vuonna 1981.

Laulua on esitetty monilla kielillä: venäjänkielisen version teki Alla Pugatšova 1982. Venäjänkieliset sanat on tehnyt Andrei Voznesenski. Laulun nimi on venäjäksi ”Миллион алых роз” (”Million alyh roz”). Laulun venäjänkielinen versio kertoo georgialaisen taidemaalari Niko Pirosmanin kohtaamisesta ranskalaisen näyttelijättären kanssa.

Vuonna 2016 säveltäjä Raimonds Paulsia syytettiin plagioinnista. Internetissä ilmestyi video, jonka mukaan iranilainen laulaja Guguš olisi esittänyt sävelmän farsin kielellä vuonna 1969. Pystyttiin kuitenkin osoittamaan, että nauhoitus on tehty myöhemmin ja vuosi 1969 oli vain osa videon tekijän lempinimeä. Laulajatar Farzaneh (Farzane Zamen) on esittänyt "Miljoona ruusua" farsiksi vuonna 2008.   

## Lähteet

## Aiheesta muualla
*Pablo Picasson ihailema Pirosmani oli traaginen taiteilija, joka kuoli nälkään ja jätti jälkeensä legendan miljoonasta ruususta Yle, 2019
Medikalisaatio: Aikamme sairaus

**Medikalisaatio: Aikamme sairaus** on vuonna 1999 ilmestynyt Raimo Tuomaisen, Markku Myllykankaan, Jyrki Elon ja Olli-Pekka Ryynäsen kirja medikalisaatiosta. Teoksen on kustantanut Vastapaino.

## Aiheesta muualla
* Jani Päivänen: Sairaan hyvä kirja  *Yliopisto 12/1999*
* Ilkka Niiniluoto: Ihminen medikalisaation pihdeissä *Aikakauslehti Duodecim 2003;119(19):1857-1862*
Performing Price

**Performing Price** on The Animals -yhtyeestä tunnetun Alan Pricen tupla-livealbumi, joka on julkaistu vuonna 1975. Levy-yhtiö on Polydor Int. ja Price on sen tuottanut yhteistyössä Keith Grantin kanssa yhtiölle Jarrow Productions Ltd. Valmistuspaikka on Englanti.

Albumi on äänitetty televisioidussa konsertissa Royalty Theatressa Lontoossa 22. tammikuuta 1975 yhteydessä Kölnissä toimineen WDR:n nuoriso-osaston, the Young People's Department of WDR, kanssa.

Kansion ulkoasun ovat ideoineet Alan Price, Graham Hughes ja Ian Murray. Kannen trikkikuvassa Price kannattelee flyygeliä ja kuvan on toteuttanut Graham Hughes. Avautuvien kansien sisäpuolella on lisää valokuvia ja ne on ottanut Eric Swayne. Taiteellisena johtajana on toiminut Ian Murray ja suunnittelusta ja toteutuksesta vastaa Wadewood Associates. Levykansia on valmistanut Englannissa James Upton Ltd.

## Kappaleet

Kappaleiden tekijä on Alan Price, ellei toisin ole mainittu.

; Sivu 1 

# Arrival
# O Lucky Man
# Left Over People
# Away Away
# Under the Sun
# In Times Like These

; Sivu 2

# Simon Smith and the Amazing Dancing Bear (Randy Newman)
# Poor People
# Sell Sell Sell
# Justice
# Look Over Your Shoulder
# Too Many People
# Nobody Can

; Sivu 3

# Keep on Rollin'
# City Lights
# You're Telling Me / Is There Anybody Out There
# Hi-Lili, Hi-Lo (Kaper / Deutsch)

; Sivu 4

# Sweet 'P'
# I Put a Spell on You (Hawkins)
# It Takes Me Back
# Between Today and Yesterday
# Changes
# O Lucky Man (Reprise)

Laulujen julkaisija on Jarrow Music paitsi
* "Simon Smith and the Amazing Dancing Bear": A. Schroeder Music Ltd.
* "Keep on Rollin'": Jarrow M. / EMI Film M. / KPM
* "Is There Anybody Out There": Alan Price M.Ltd. (Carlin M. Corp)
* "Hi-Lili, Hi-Lo": Robbins M.Corp.Ltd.
* "I Put a Spell on You": United Artists Music Ltd.

Alan Price Setin ajoilta ovat kappaleet "I Put a Spell on You", "Hi-Lili, Hi-Lo" ja "Simon Smith and the Amazing Dancing Bear".

Elokuva-albumilta *O' Lucky Man* ovat ko. kappale sekä "Poor People", "Sell Sell Sell", "Justice" ja "Look Over Your Shoulder".

Albumilta "Between Today and Yesterday" ovat kappaleet "Left Over People", "Away Away", "Under the Sun" ja "In Times Like These".

## Muut muusikot

* Barry Morgan, rummut
* Tony Carr, rummut ja lyömäsoittimet
* Alan Parker, soolokitara
* Paul Keogh, rytmikitara
* Dave Markee, basso
* Kenny Baker, trumpetti
* Kenney Wheeler, trumpetti
* Derek Watkins, trumpetti
* Chris Pyne, vetopasuuna
* Derek Wadsworth, vetopasuuna
* Bill Geldard, vetopasuuna ja baritonitorvi
* Fred Crossman, käyrätorvi
* Peter Civil, käyrätorvi
* Vic Ash, saksofoni
* Bob Birtles, saksofoni
* Steve Gregory, saksofoni
* Pat Halling, jousisektion johto
* Skaila Kanga, harppu

Derek Wadsworth on myös muusikoiden johtaja ja kappaleiden sovittaja.

## Lähteet

* Alan Price 2LP *Performing Price* (Polydor Select Double 2683 062) 1975
Åbyn ravirata

**Åbyn ravirata** (ruots. *Åbytravet*) on ravirata, joka sijaitsee Ruotsissa Mölndalissa aivan Göteborgin kaupungin kupeessa. Vaikka rata on Mölndalin kunnan puolella, puhutaan siitä yleisesti Göteborgin raviratana.

Åby on Tukholmassa sijaitsevan Solvallan raviradan jälkeen maan toiseksi suurin ja tärkein ravikeskus, jossa vierailee vuosittain yli 160 000 katsojaa. Radalla on noin 60 kilpailupäivää vuodessa. Katsomorakennuksissa on kymmenen ravintolaa/kahvilaa ja kahdeksan aitiota.

Keväällä ja kesällä 2011 radalla suoritettiin suuria muutostöitä ja sitä pidetään nyt yhtenä Euroopan hienoimmista ja nykyaikaisimmista ravikeskuksista.

Åbyn raviradalla toimii useita ammattivalmentajia, nimekkäimpinä Olle Goop ja suomalaislähtöinen Veijo Heiskanen ja siellä on valmennuksessa yli 500 hevosta. Vuonna 2007 Åbyn kavioura remontoitiin perusteellisesti ja etusuoralle rakennettiin kaksi open stretch-kaistaa, jotka mahdollistavat kilpailuissa hevosten kirimisen myös sisäkautta. Vuoteen 1976 asti Åbyssä järjestettiin myös laukkakilpailuja.

## Suurkilpailut
Åbyn merkittävin suurkilpailu on vuodesta 1936 lähtien ajettu Åby Stora Pris, joka on Elitloppetin jälkeen Ruotsin toiseksi suurin ravikilpailu. Suomalaishevosista sen on pystynyt voittamaan Jorma Kontion ohjastama Houston Laukko vuonna 1994 ja Veijo Kumpulaisen omistama ja kasvattama sekä Iikka Nurmosen ohjastama Midnight Hour vuonna 2017. 
 
Muita suurkilpailuja ovat Olympiaravien *(Olympiatravet)* finaalit, *Svenskt Mästerskap* (Ruotsin mestaruus) sekä *Drottning Silvias Pokal* ja *Konung Gustaf V:s Pokal*.

## Lähteet
Daniel Doré

**Daniel Doré** (s. 9. huhtikuuta 1970 Ferme-Neuve, Quebec) on kanadalainen entinen jääkiekkoilija, pelipaikaltaan oikea laitahyökkääjä.

Doré sai , kun Quebec Nordiques varasi hänet numerolla viisi  ensimmäisellä kierroksella. Ennen NHL-varausta hän oli pelannut kaksi kautta voimahyökkääjän roolissa juniorisarja LHJMQ:n Drummondville Voltigeursissa. Hän jatkoi Voltigeursissa myös kauden 1988–1989 ja osan kautta 1989–1990.

Huolimatta korkeasta varausnumerosta, Doré ei saanut vakituista paikkaa NHL:stä. Hän pelasi NHL-urallaan yhteensä 17 ottelua, 16 ottelua runkosarjakaudella 1989–1990 ja yhden ottelun runkosarjakaudella 1990–1991. Tehopisteitä hän teki näissä otteluissa viisi, kaksi maalia ja kolme syöttöpistettä, kaikki ensimmäisellä kaudellaan. Hän pelasi suurimman osan ammattilaisurastaan AHL:ssä, vuodesta 1990 vuoteen 1992 Nordiquesin farmijoukkueessa Halifax Citadelsissä ja kauden 1992–1993, tehtyään vapaana pelaajana sopimuksen Philadelphia Flyersin kanssa, Hershey Bearsissa. Hän pelasi urallaan myös muutaman ottelun ECHL:n Greensboro Monarchsissa ja Colonial Hockey Leaguen Chatham Wheelsissä.

Lopetettuaan jääkiekkouransa vuonna 1994 Doré pelasi kolme kautta rullakiekkoa Roller Hockey International -ammattilaissarjassa. Hän edusti kaksi kautta, kaudet 1994–1995, Montreal Roadrunnersia ja yhden kauden, kauden 1996, Empire State Cobrasia. 

Doré on myös työskennellyt jääkiekon pelaajatarkkailijana. Hän työskenteli 11 vuotta Boston Bruinsin palveluksessa, kunnes tuli irtisanotuksi vuonna 2007, minkä jälkeen hän on toiminut New York Rangersin pelaajatarkkailijana.  

## Lähteet
Simpeleen kirkko

**Simpeleen kirkko** on Rautjärven Simpeleellä sijaitseva Ruokolahden seurakunnan kirkko. Se oli Rautjärven seurakunnan pääkirkko vuosina 1999–2019. Sitä ennen se oli vuonna 1922 perustetun Simpeleen seurakunnan kirkko. Rautjärven seurakunnan toinen kirkko on Rautjärven kirkko.

Kirkko sijaitsee Kaunolanharjulla Kivijärven rantatöyräällä. Kirkkorakennuksen ovat suunnitelleet arkkitehdit Elsa Arokallio ja Elsi Borg ja se valmistui 1933. Vihkiäiset pidettiin 29. lokakuuta 1933. Kirkossa on Yhtyneet Paperitehtaat Oy:n vihkiäistilaisuudessa lahjoittama Alvar Cawénin maalaama kylväjäaiheinen alttaritaulu ja vuonna 1962 tehtaan lahjoittamat lasimaalaukset, jotka on maalannut taiteilija Mikko Vuorinen. Kirkon vierellä on kuvanveistäjä Eila Hiltusen sankarihautamonumentti vuodelta 1953.

Kirkko on peruskorjattu vuosina 1994–1995, jolloin Urkurakentamo Martti Porthan rakensi sinne 16-äänikertaiset urut.

Kirkko on valtakunnallisesti merkittävä kulttuuriympäristö. 

## Lähteet

## Aiheesta muualla

*
Spread Your Wings

**Spread Your Wings** on Queen-yhtyeen esittämä kappale vuoden 1977 albumilta *[[News of the World (albumi)|News of the World]]*. Sitä on pidetty yhtenä parhaista basisti John Deaconin Queenille kirjoittamista kappaleista. Sen sanoitukset kertovat Sammy-nimisestä unelmoijasta, joka estelyistä huolimatta tarttuu aseisiin. Kappaleen kertosäe puolestaan on kohdistettu kaikille unelmoijille: *Spread your little wings and fly away/Fly away, far away/Pull yourself together ‘cause you know you should do better/That’s because you’re a free man*. Sävellyksellisesti kappale on sekoitus keskitempoista, tunteellista melodiaa ja kertosäkeen raskaita kitaroita.

Kappale julkaistiin singlenä 10. helmikuuta 1978 Britanniassa sekä suurimmassa osassa Manner-Euroopan valtioita, mutta jätettiin julkaisematta Yhdysvalloissa ja Japanissa. Kappale ylsi Britanniassa listasijalle 34, mitä pidettiin pettymyksenä. Myös *[[Record Mirror]]* -lehti otti singlen vastaan nihkeästi ja uskoi kappaleen olevan kohdistettu ”yhtyeen uusille kuuntelijoille, joita tuskin kuitenkaan on olemassakaan”. ”Spread Your Wings” muodostui kuitenkin suosituksi livenumeroksi yhtyeen konserteissa.

”Spread Your Wingsista” kuvattiin myös tammikuussa 1978 promovideo, samana päivänä ”We Will Rock You” -kappaleen videon kanssa.

## Kappaleet

**A-puoli**
#
**B-puoli**
#

## Lähteet
Autokauppias Jumalan armosta

**Autokauppias Jumalan armosta** (engl. *Breakfast of Champions*) on vuonna 1999 ensi-iltansa saanut komediaelokuva, joka perustuu Kurt Vonnegutin romaaniin *[[Mestarien aamiainen]]*. Elokuvan pääosia esittävät Bruce Willis, Albert Finney, Nick Nolte, Barbara Hershey, Glenne Headly, Lukas Haas ja Omar Epps. Elokuvan on ohjannut Alan Rudolph. Elokuva oli taloudellinen epäonnistuminen ja sai osakseen kritiikkiä.

## Aiheesta muualla
*
Rovena Marku

**Rovena Marku** (s. 21. toukokuuta 1987 Shkodër) on albanialainen vapaa- ja rintauimari. Hän kilpaili kesäolympialaisissa vuosina 2004 ja 2008. Jälkimmäisellä kerralla hän teki 50 metrin vapaauinnissa uuden Albanian-ennätyksen (28,15); hän oli tehnyt aiemmankin ennätyksen (28,79). Marku sijoittui vuoden 2008 olympialaisissa 58. sijalle.

Marku kilpaili vuoden 2007 maailmanmestaruuskilpailuissa 50 metrin vapaauinnissa ja 50 metrin rintauinnissa. Lisäksi hän osallistui vuoden 2005 Välimeren kisoihin.

## Aiheesta muualla
* Rovena Marku Biography and Olympic Results | Olympics at Sports-Reference.com
Futsal-Nelonen

** Futsal-Nelonen ** on Suomen futsalin viidenneksi korkein sarjataso.

## Joukkueet kaudella 2021-2022
### Etelä
Pelataan kahdessa 12 joukkueen lohkossa yksinkertaiset sarjat. Ottelut pelataan kahdella erotuomarilla ja toimitsijalla, joka kirjaa kumuloituvat virheet ja ottaa ajan.
Lohkojen kaksi parasta nousevat Kolmoseen. Lohkovoittajat pelaavat sarjan mitaleista yksinkertaisen sarjan. Lohkojen sijalle 10. ja huonommat putoavat Viitoseen.

#### Lohko 1 (Uusimaa)

* AC Lohja
* FC Babylon
* FC Kiffen
* FC Pohjois-Haagan Urheilijat/POhjolan HUrjin/Simpsons, Helsinki
* FC Pallokalat
* FC WILD
* Helsingin Jalkapalloklubi/Yellow
* Kasiysi/P95
* Leppävaaran Pallo/Rangers
* Malmin Palloseura/Young Stars
* Nummelan Palloseura/Hukat
* Pohjois-Espoon Ponsi

#### Lohko 2 (Helsinki)

* AC Hilaal/Monik
* Dynamo/1
* Eiran Atlas
* FC Fortuna/Ita
* FC Hieho
* FC Pohjois-Haagan Urheilijat/Susijengi
* Käpylän Segunda/VGS
* Malmin Palloseura
* Puotinkylän Valtti
* Ponnistus/HEPO
* Suurmetsän Urheilijat/SOB
* Vantaa Futsal Club/Spring Rolls

### Itä

* Harjamäen Teräs, Siilinjärvi
* Juankosken Pyrkivä, Kuopio
* Juankosken Pyrkivä Black
* Kiteen Urheilijat
* Outokummun Pallo -84
* Siilinjärven Palloseura
* Rautavaaran Raiku
* Soccer Club Zulimanit
* Suonenjoen Pallo -52
* Ylämyllyn Yllätys, Liperi

### Länsi
#### A1 (Turku)
Pelataan yksinkertainen sarja.
Lohkon voittaja nousee Futsal-Kolmoseen 

* AC Sauvo
* Friends Football Club
* FC Bosna
* FC Bosna 3
* FC Halikko 2
* Kaarinan Palloseura Akatemia
* KF Kosova/3
* Kuuvuoren Laaki
* Piikkiön Palloseura 3
* Someron Voima Futsal 3
* Turun Palloseura
* Torre Calcio
* Turun Kisa-Veikot/3

#### A2 (Turku)
Pelataan yksinkertainen sarja.
Lohkon voittaja nousee Futsal-Kolmoseen 

* Auran Palokunnan Urheilijat
* FC BOSNA 2
* FC Komar
* Laitilan Jyske
* Liedon Pallo
* Loimaan Palloseura
* Maskun Palloseura
* Qppis, Turku
* Raisio Futis 2
*Turun Pallokerho 3
* Turun Kisa-Veikot 2

#### A3 (Satakunta)
Pelataan yksinkertainen sarja, jonka voittaja nousee Futsal-Kolmoseen. 

* FC Rauma 2
* FC Ulvila
* Lauttakylän Luja
* Luvian Veto
* Merikarvian Into
* Musan Salama/Ukkoset
* Nakkilan Nasta
* Noormarkun Koitto
* Pihlavan Työväen Urheilijat 2
* Porin Karhu-Futis
* Porin Karhu-Futis/A
* Porin Palloilijat
* Reposaaren Kunto

#### B (Tampere)

* AC Estudiantes/3
* Ikaalisten Urheilijat
* Oriveden Tuisku
* Parolan Visa/2
* Tampereen Peli-Pojat-70/2
* Tervakosken Pato
* Respect Boxing Club
* Toijalan Pallo -49/Veikot
* Tampereen Akateeminen Mahti
* Tampereen Ilves/2
* Tampereen Ilves-Kissat
* Vehmaisten Urheilijat/2

#### C1 (Vaasa)

* Bollklubb-48
* Bosnisk Fotbollförening Gazije
* FC Korsholm, Mustasaari
* FC Korsholm/Olympic
* FC Kuffen
* Jurva-70, Kurikka
* Kikken Futsal
* Kortesjärven Järvi-Veikot
* Kortesjärven Järvi-Veikot Black
* Lapuan Ponnistus 2
* Petalax Idrottsklubb/Playboys
* Vaasa Futsal United
* Vaasan Ruutupaidat FKKI-35

#### C2 (Keski-Pohjanmaa)

* FC-92, Nivala
* FC Folk, Haapavesi
* Kaustisen Pohjan-Veikot/Monkulat
* Kokkolan Palloseura
* Oulaisten Huima

## Lähteet
Thomas Newcomen

**Thomas Newcomen** (1664–1729) oli englantilainen seppä, joka kehitti ensimmäisen kaupallisesti merkittävän höyrykoneen ja jota voidaan siten pitää teollisen vallankumouksen esi-isänä.

## Höyrykoneen kehitystyö
Newcomen oli alkujaan kyläseppä ja rautakaupanpitäjä sekä myös baptisti-maallikkosaarnaaja. Hän syntyi Dartmouthissa, Devonissa lähellä aluetta, jossa oli paljon tinakaivoksia. Kaivoksissa yleinen ongelma oli tulviminen, mikä rajoitti kaivosten syvyyttä.

Newcomenin suuri saavutus oli hänen höyrykoneensa (ensimmäinen versio noin 1710), jossa yhdistyivät Thomas Saveryn ja Denis Papinin ideat. Newcomen oli mahdollisesti tavannut Saveryn, jonka vanhemmat olivat vuonna 1712 kauppiaina Etelä-Devonissa. Savery oli myös työnsä vuoksi käynyt Dartmouthissa. Savery oli saanut 1698 patentin "tulikoneelle", jolla jotenkin pystyttiin pumppaamaan vettä lähes 10 metrin syvyydestä. Newcomenin koneessa korvattiin Saveryn koneen käyttöastia sylinterillä ja männällä, joka veti alipaineella männän alas sen sijaan että olisi imenyt vettä. Itse pumppu yhdistettiin mäntään ketjuilla ja keinuvivulla. Työkierrossa mäntä nousi ylös keinuvivun vetämänä, jota höyrynpaine auttoi. Yläasennon saavutettua suljettiin venttiili kattilaan ja jäähdytysvettä ruiskutettiin mäntään, jolloin höyry alkoi tiivistyä ja muodostamaan alipainetta. Kun männän alla oli alipaine, niin ilmanpaine yläpuolella toimi varsinaisena käyttöpaineena painaen männän alas ja nostaen keinuvivun toisen puolen ylös. Newcomen ja hänen liikekumppaninsa John Calley rakensivat ensimmäisen koneen Conygreen hiilikaivoksille lähelle Dudleytä Länsi-Midlandsissa. Toimiva kopio on nähtävissä lähellä Black Countryn elämää esittelevässä museossa. Vuoteen 1775 oli rakennettu noin 600 Newcomenin periaatteella toimivaa pumppua, joista osa korvasi loppuunkäytettyjä. Parannuksia tähän höyrykonerakenteeseen teki James Watt. 1700-luvulla rakennettiin kaikkiaan 2&nbsp;200 höyrykonetta, joista Wattin parannettuja versioita oli noin 600. Newcomenin rakennetta sovellettiin myös satoihin akselia pyörittäviin höyrykoneisiin ennen vuotta 1800. Syynä "yleisen höyrykone-periaatteen" käyttöön oli paljolti Wattin patentti. Wattin patentin rauettua muutettiin vanhoja koneita ulkoisella lauhduttimella varustetuiksi.

## Lisää aiheesta
* 
* 
* 
* 
* 

## Aiheesta muualla

*  Newcomen Engine House, Dartmouth, Devon, England
Paul Obiefule

**Paul Ikechukwu Obiefule** (s. 15. toukokuuta 1986 Owerri, Nigeria) on nigerialainen jalkapalloilija, joka on pelannut Veikkausliigassa Kuopion Palloseurassa. Pelipaikaltaan hän on puolustava keskikenttäpelaaja.

Obiefule on edustanut ammattilaisurallaan myös nigerialaista Heartlandia, tanskalaista Viborgia ja norjalaisia Lyn Osloa, Hønefossia ja Lillestrømiä.

Nigerian A-maajoukkueessa Obiefule teki ensiesiintymisensä vuonna 2004. Hän oli mukana maajoukkueessa sen sijoittuessa kolmanneksi Afrikan-mestaruuskilpailuissa 2006.

## Lähteet
Rautjärven vanha kirkko

**Rautjärven vanha kirkko** oli Rautjärvellä sijainnut puukirkko, joka oli rakennettu vuonna 1881. Kirkko tuhoutui tulipalossa 25. joulukuuta 2022. Kirkko sijaitsi kunnan eteläosassa parin kilometrin päässä Rautjärven asemanseudulta. Rautjärven kirkko kuului Ruokolahden seurakunnalle.

Kirkko oli luetteloitu maakunnallisesti merkittäväksi kulttuuriympäristöksi.

## Historia
Rautjärven rannalla sijainneella kirkolla oli useita edeltäjiä. Ensimmäinen oli Ruokolahden seurakunnan Rautjärven kappeli, joka valmistui vuonna 1667. Venäläiset polttivat pahoin rapistumaan päässeen kirkon pikkuvihan alussa 1741, mutta säästivät paikalle rakenteilla olleen uuden kirkon, joka valmistui 1744. Se oli käytössä ainoastaan 30 vuotta, kunnes seuraava kirkko valmistui vuonna 1776. Kirkko paloi jälleen kesällä 1872, minkä jälkeen paikalle rakennettiin väliaikainen kirkkorakennus. Vuonna 1881 valmistui arkkitehti A.&nbsp;J. Janssonin suunnittelema uusi päätytornillinen, tasavartinen ristikirkko.

Kirkon keskilaiva korjattiin vuonna 1939. Peruskorjaus tehtiin 2000-luvun alussa. Kirkossa oli muun muassa Eero Lehikoisen maalaama alttaritaulu *Vanha paimen kertoo* vuodelta 1936.

Kirkon vieressä, seurakunnan tontilla, sijaitsee vanha pitäjäntupa, jossa vuosina 1978–1996 toimi Rautjärven kotiseutumuseo. Museotoiminta siirtyi muualle rakennuksen huonokuntoisuuden takia. Se korjattiin vuosien 2005–2007 aikana kokoontumis- ja museotilaksi ja otettiin käyttöön 7.9.2008.

## Tuhopoltto

Kirkko tuhoutui jouluaamuna 25. joulukuuta 2022 syttyneessä tulipalossa. Palo syttyi kesken jumalanpalveluksen, mutta kaikki rakennuksessa olleet kolmisenkymmentä ihmistä saatiin turvallisesti ulos. Pelastuslaitos sai palosta ilmoituksen noin kello 8.30. Samana päivänä poliisi ilmoitti epäilevänsä, että palo olisi sytytetty tahallaan. 

Paloa paenneet henkilöt kertoivat, että kirkon ovien eteen ulkopuolelle oli vedetty naruja. Poliisin mukaan niiden tarkoitus oli estää ihmisten ulospääsy kirkosta.

Poliisi epäili tuhopolton syylliseksi vuonna 1945 syntynyttä miestä, jonka arveltiin sytyttäneen kirkon, ajaneen noin 30 kilometrin matkan kotiinsa, sytyttäneen sitten oman talonsa  ja surmanneen itsensä ampumalla. Konkreettista näyttöä hänen osuudestaan ei löytynyt, vaan epäily perustui tulipalojen ajalliseen yhteyteen. Myöskään mitään motiivia ei tuhopoltolle ilmennyt. Poliisi lopetti tapauksen tutkinnan.
## Kuvia

Tiedosto:Rautjärven kirkko 6.JPG|alt=
Tiedosto:Rautjärven kirkko 7.JPG|alt=
Tiedosto:Rautjärven kirkko talviyönä 2.JPG|alt=


## Lähteet

## Aiheesta muualla

* Rautjärven seurakunta 
* Museovirasto
*
Ray Parlour

**Raymond ”Ray” Parlour** (s. 7. maaliskuuta 1973 Lontoo) on englantilainen entinen jalkapalloilija.

Parlour muistetaan parhaiten Arsenalista. Hän pelasi seurassa 13 kauden aikana kaikkiaan 466 ottelua.

## Saavutukset Arsenalissa
*Valioliiga 1998, 2002, 2004
*FA Cup 1993, 1998, 2002, 2003
*Liigacup 1993
*Charity Shield/Community Shield 1998, 1999, 2002
*Cup-voittajien cup 1994

## Aiheesta muualla
*Parlour Arsenalin sivustolla
Hollywood Foreign Press Association

**Hollywood Foreign Press Association** (**HFPA**) on yhdistys jonka jäsenistö koostuu päätoimisista toimittajista, jotka raportoivat Yhdysvaltain elokuvateollisuudesta eri sanoma- ja aikakauslehdissä Euroopassa, Aasiassa, Australiassa ja Latinalaisessa Amerikassa. Yhdistyksen 90 jäsentä, kolme uusjäsentä, kuusi ainaisjäsentä ja kaksi liitännäisjäsentä edustavat vähintään 55 maata ja yhteensä yli 250 miljoonaa lukijaa. Yhdistys on parhaiten tunnettu sen vuotuisesta Golden Globe Awards -gaalasta, joka järjestetään vuosittain tammikuussa Los Angelesissa, Kaliforniassa.

## Historia
Yhdistyksen  perustivat 1940-luvun alussa joukko Los Angelesissa asuvia ulkomaalaisia toimittajia, jotka yrittivät saada lisää vaikutusvaltaa studioiden suhteen ja helpottaa elokuvatähtien haastattelumahdollisuuksia.

## HFPA jäsenyys
Jäsenkokoukset pidetään kuukausittain. Yhdistyksen virkailijat ja johtajat valitaan vuosittain. Yhdistys ottaa enintään viisi toimittajaa yhdistyksen uusiksi jäseniksi vuosittain. Kaikki jäsenet ovat akkreditoituneet Motion Picture Association of America (MPAA) järjestöön ja ovat velvoitettuja toimittamaan näytteitä tekemistään kirjoituksista oikeuttaakseen jäsenyytensä.

Jäsenyyden edellytykset ovat pysyvä asuminen Etelä-Kaliforniassa ja vähintään neljä julkaistua artikkelia vuodessa. Yhdistys ei määrittele niitä julkaisuja, joiden perusteella jäsenyys arvioidaan.

## Suomalaiset jäsenet
Yhdistyksessä on kaksi suomalaisjäsentä, Erkki Kanto ja Kirpi Uimonen Ballesteros.

## Lähteet

## Aiheesta muualla
*Virallinen kotisivu
Tegnér

**Tegner**, **Tegnér** tai **Thegner** on muun muassa seuraavien henkilöiden sukunimi:

* Alice Tegnér (1864–1943), ruotsalainen säveltäjä ja musiikinopettaja
* Anna Tauriala-Tegnér (1941–2007), suomalainen lastenkirjailija ja kuvittaja
* Elof Tegnér (1844–1900), ruotsalainen historioitsija ja kirjastonhoitaja
* Esaias Tegnér (1792–1846), ruotsalainen kirjailija, professori ja piispa
* Esaias Tegnér nuorempi (1843–1928), ruotsalainen itämaisten kielten professori
* Olof Arvidsson Thegner (1615–1689), ruotsalainen virkamies, reduktion kannattaja
* Torsten Tegnér (1888–1977), ruotsalainen urheilutoimittaja ja urheilujohtaja
Jussi-palkinnot 1956

**Jussi-palkinnot 1956** jaettiin 10. marraskuuta 1956 järjestetyssä Jussi-palkintojen jakotilaisuudessa vuoden 1955 elokuville. 

## Voittajat ja ehdokkaat

## Aiheesta muualla
*IMDb: Jussi Awards: 1956
Jeffersonin muistomerkki

{"type": "FeatureCollection", "features": [
{ "type": "Feature", "geometry": { "type": "Point", "coordinates": [-77.035278, 38.889444] }, "properties": { "title": "Washington-monumentti", "marker-color": "0645ad", "marker-symbol": "-number-see", "marker-size":"small"} }, 
{ "type": "Feature", "geometry": { "type": "Point", "coordinates": [-77.03655, 38.89765] }, "properties": { "title": "Valkoinen talo", "marker-color": "0645ad", "marker-symbol": "-number-see", "marker-size":"small"} }, 
{ "type": "Feature", "geometry": { "type": "Point", "coordinates": [-77.050111, 38.889306] }, "properties": { "title": "Lincolnin muistomerkki", "marker-color": "0645ad", "marker-symbol": "-number-see", "marker-size":"small"} }, 
{ "type": "Feature", "geometry": { "type": "Point", "coordinates": [-77.036528, 38.881389] }, "properties": { "title": "Jeffersonin muistomerkki", "marker-color": "ff0000", "marker-symbol": "-number-see", "marker-size":"medium"} }, 
{ "type": "Feature", "geometry": { "type": "Point", "coordinates": [-77.008889, 38.889722] }, "properties": { "title": "Kongressitalo", "marker-color": "0645ad", "marker-symbol": "-number-see", "marker-size":"small"} }
]}

**Jeffersonin muistomerkki** () on Yhdysvaltain kolmannen presidentin Thomas Jeffersonin muistomerkki Yhdysvaltain pääkaupungissa Washingtonissa. Muistomerkin rakentaminen aloitettiin vuonna 1939 ja se valmistui vuonna 1943. Jeffersonin pronssinen patsas lisättiin muistomerkkiin vuonna 1947. Muistomerkin suunnitteli amerikkalainen arkkitehti John Russell Pope. Valkoisesta marmorista rakennettu muistomerkki edustaa uusklassista arkkitehtuuria.


Tiedosto:Jefferson Memorial Dusk.jpg|Luoteen suunnalta.
Tiedosto:Thomas Jefferson Memorial - panoramio (1).jpg
Tiedosto:Jefferson Memorial - panoramio (1).jpg|Pohjoisesta.
Tiedosto:Aerial view of the Jefferson Memorial - DPLA - aa320e5795b88a3306a273fe40d0ceea.jpeg|Koillisesta.
Tiedosto:JeffersonMemorialNorth.jpg|Näkymä Jeffersonin muistomerkiltä Washington-monumentille.
Tiedosto:Jefferson Memorial, aerial view, Washington, D.C LCCN2010630677.tif|Rakennuksen pyöreä muoto.
Tiedosto:Jefferson Memorial pediment.jpg|Päätykolmion veistos kuvaa Jeffersonia lukemassa itsenäisyysjulistuksen luonnosta.
Tiedosto:Jefferson Memorial with Declaration preamble.jpg|Thomas Jeffersonin patsas muistomerkin sisältä.
Tiedosto:12072012 Jefferson Memorial 04.jpg|Sisäpuolen friisin tekstissä Jefferson vannoo ikuista vihollisuuttaan tyranniaa vastaan.
Tiedosto:Thomas Jefferson in Jefferson Memorial.jpg|Otteita Jeffersonin kirjoituksista on kaiverrettu neljään sisäpaneeliin.
Tiedosto:Inside the Jefferson Memorial in DC.jpg|5,8 m korkean pronssipatsaan veisti Rudolph Evans.
Tiedosto:Jefferson Memorial (52202392742).jpg
Tiedosto:A Tribute to Jefferson.jpg


## Lähteet

## Aiheesta muualla
Terhi Suorlahti

**Terhi Suorlahti** on suomalainen näyttelijä ja teatterintekijä.

## Ura

Suorlahti on valmistunut musiikkiteatterinäyttelijäksi Turun taideakatemiasta 2002. Hän on koulutukseltaan myös filosofian kandidaatti Helsingin yliopistosta (2010).

Suorlahti on vieraillut näyttelijänä ja esiintyjänä Kansallisteatterissa, Svenska Teaternissa, Porin Teatterissa, Circo Aereossa, Teatteri Avoimissa Ovissa, Turun, Lahden ja Kotkan kaupunginteatterissa. Suorlahti kiinnitettiin Vaasan kaupunginteatterin näyttelijäksi syksyllä 2020. Hän on musiikkiteatteriensemble Kuriton Companyn perustaja.

Terhi Suorlahti on näytellyt muun muassa elokuvissa *Zoo* (2006), *[[Väärät juuret]]* (2009), *[[Hiljaisuus (suomalainen elokuva)|Hiljaisuus]]* (2011) ja *[[Silmäterä (elokuva)|Silmäterä]]* (2013) sekä televisiosarjoissa *[[Hinnalla millä hyvänsä (televisiosarja)|Hinnalla millä hyvänsä]]* (2015), *[[Syke (televisiosarja)|Syke]]* (2016) ja *[[Rehtori (televisiosarja)|Rehtori]]* (2019).

Suorlahti oli mukana sketsisarjassa *[[Putous]]* 10. tuotantokaudella (2018).

Terhi Suorlahti on saanut valtion taiteilija-apurahan.

## Yksityiselämä

Suorlahti on naimisissa ja hänellä on kaksi lasta.

## Filmografia

## Lähteet

* 
* 
* 

### Viitteet
Guépard-luokka (hävittäjä)

**Guépard-luokka** oli Ranskan laivaston 1920- ja 1930-lukujen  vaihteessa valmistetun kuuden hävittäjän () alusluokka toisessa maailmansodassa. Alukset muistuttivat edeltänyttä Chacal-luokkaa, mutta ne olivat suurempia, hieman nopeampia ja paremmin aseistettuja.

## Alukset

## Lähteet

*
*

### Viitteet
Charles Fox

**Charles Fox** on seuraavien henkilöiden nimi:
* Charles Fox (1921–1991), brittiläinen toimittaja ja jazzkriitikko
* Charles Fox (s. 1940), yhdysvaltalainen säveltäjä
* Charles James Fox (1749–1806), brittiläinen valtiomies.
Suorat kapetingit

**Suorat kapetingit** olivat Ranskaa vuosina 987–1328 hallinnut Kapetingien hallitsijasuvun päähaara. Suorien kapetingien aikana kruunu siirtyi hallitsijalta toiselle ensimmäisessä polvessa. Suoraa kapetingien dynastiaa seurasi Valois-dynastia, joka myös kuului Kapetingien sukuun.

Dynastian ensimmäinen hallitsija Hugo Capet valittiin Länsi-Frankian kuninkaaksi vuonna 987. Kuninkaan asema oli tuohon aikaan kuitenkin heikko. Nimellisesti hän hallitsi läntistä frankkien maata, jonka rajat periytyivät Verdunin sopimuksesta vuodelta 843. Tosiasiallisesti kuninkaan hallinnassa oli alussa kuitenkin vain Pariisin ympärillä oleva alue, Île-de-France. Hugo I muutti ratkaisevasti kuninkaan aseman kehitystä kruunaamalla seuraajansa, poikansa Robert II:n, jo eläessään. Tämä oli suuri muutos aiemmasta frankkilaisesta käytännöstä, jossa vanhimmalla pojalla ei ollut etuoikeutta perinnönjaossa, ja varmisti vallan säilymisen suvussa heikkoina alkuaikoina.

Vuosina 1180–1223 hallinnut Filip II Augustus ei ollut arvonimeltään enää vain frankkien kuningas (*Roi des Francs*) vaan Ranskan kuningas (*Roi de France*). Tämä kehitys alkoi jo edellisten hallitsijoiden Ludvig VI:n ja Ludvig VII:n aikana, mutta Filip II otti tittelin virallisesti käyttöön. Ludvig IX Pyhän valtakaudella vuosina 1226–1270 hallinnossa kehittyivät eriytyneiden talous- ja oikeusosastojen esimuodot ja kruunun virkamiesten toimenkuvaa selkeytettiin. Toisaalta hänen aikanaan tiukentunut katolinen hegemonia tarkoitti muun muassa vähemmistöjen aseman heikkenemistä ja erityisesti naisten toiminta yhteiskunnassa pyrittiin asettamaan katolisen kirkon sanelemaan muottiin, minkä seurauksena esimerkiksi ylhäisönaisten poliittinen vaikutus kutistui.

Vuosina 1285–1314 kuninkaana ollut Ludvig IX:n pojanpoika Filip IV Kaunis puolestaan taisteli katolista kirkkoa vastaan koskien valtaoikeuksiaan. Ranskan kuninkaan valta oli kasvanut sen verran vahvaksi, että Filip IV kykeni alistamaan kirkon maalliselle määräysvallalle valtakuntansa rajojen sisällä. Tästä konkreettisena todisteena paavinistuin siirrettiin Roomasta Avignoniin lähelle Ranskan rajaa vuonna 1309. Paavien niin sanottu Avignonin vankeus kesti vuoteen 1377 saakka.

Kapetingien suora dynastia päättyi vuonna 1328, viimeisenä hallitsijanaan Kaarle IV. Kruunu periytyi lopulta Filip VI:lle, josta tuli Valois-dynastian perustaja.

## Suvun kuninkaat
Suluissa kuninkuusvuodet (kanssakuninkuuden vuosia ei listattu):

*Hugo Capet (987–996)
*Robert II (996–1031)
*Henrik I (1031–1060)
*Filip I (1060–1108)
*Ludvig VI (1108–1137)
*Ludvig VII (1137–1180)
*Filip II Augustus (1180–1223)
*Ludvig VIII Leijona (1223–1226)
*Ludvig IX Pyhä (1226–1270)
*Filip III Rohkea (1270–1285)
*Filip IV Kaunis (1285–1314)
*Ludvig X (1314–1316)
*Juhana I (1316–1316)
*Filip V (1316–1322)
*Kaarle IV (1322–1328)

## Lähteet
*
*

### Viitteet
Adderall

**Adderall** on neljää amfetamiinisuolaa sisältävä lääkevalmiste, jota käytetään ADHDn ja narkolepsian hoitoon. Kyseessä on psykostimulantti, jonka otaksutaan toimivan nostamalla aivojen dopamiini- ja noradrenaliinitasoja. Lisäksi lääke toimii vahvana dopamiinin ja noradrenaliinin takaisinoton estäjänä. Lääkettä on saatavilla kahdessa muodossa: IR (Instant Release) ja XR (Extended Release), joissa on eroa sen suhteen, miten nopeasti lääkeainetta vapautuu elimistöön. Narkolepsiaan käytetään vain lääkkeen IR-muotoa. Lääke on laillinen Yhdysvalloissa ja Kanadassa.

Adderall XR sisältää:

*1/4 dekstroamfetamiinisakkaraattia
*1/4 dekstroamfetamiinisulfaattia
*1/4 amfetamiiniaspartaattimonohydraattia
*1/4 amfetamiinisulfaattia

## Aiheesta muualla
* Adderall XR Prescribing Information. United States Food and Drug Administration.  
* Adderall IR Prescribing Information. United States Food and Drug Administration.  

## Lähteet
Euroopan unionin virallinen lehti

**Euroopan unionin virallinen lehti** (EUVL) ilmestyy joka arkipäivä Euroopan unionin kaikilla virallisilla kielillä. Se koostuu kahdesta toisiinsa liittyvästä sarjasta: *L-sarja* on lainsäädäntöä varten ja *C-sarja* tiedonantoja ja ilmoituksia varten. Lisäksi lehteen kuuluu täydennysosa *S-sarja* ilmoituksille, jotka koskevat julkisia hankintoja. C-sarjaan kuuluu myös sähköisessä muodossa oleva osa EUVL C E. Sen sisältämät asiakirjat julkaistaan ainoastaan sähköisessä muodossa. L- ja C-sarjaa voi tilata painotuotteena (700–800 numeroa vuodessa) sekä CD-ROM-levynä, joka sisältää myös aikaisemmin ilmestyneitä numeroita. Lehden tilaushinnat ovat 3 000–10 000 € vuodessa lisenssien ja kielten määrän mukaan.

Vuoteen 2003 asti lehden nimi oli Euroopan yhteisöjen virallinen lehti (EYVL).

## Katso myös
* Virallinen lehti

## Lähteet

## Aiheesta muualla

* Euroopan unionin virallinen lehti (Nettiversio)
Imeni Morozova

**Imeni Morozova** (inkerinsuomeksi myös *Pähkinän Ruuttehas*, ) on kaupunkimainen taajama ja kaupunkikunta Leningradin alueen Seuloskoin piirissä Venäjällä. Se sijaitsee Nevan oikealla rannalla Pähkinälinnaa vastapäätä. Taajamassa on 10 200 asukasta (vuonna 2010).

Morozovin kunnan pinta-ala on 111 neliökilometriä. Se rajoittuu pohjoisessa Rahjan, lännessä Sieklovan ja lounaassa Rosmittalan kuntiin. Keskustaajaman lisäksi kuntaan kuuluu Tuunainsuon (ven. Дунай, *Dunai*) taajama sekä Kanneinpalon (Ганнибаловка, *Gannibalovka*), Koskinan (Кошкино, *Koškino*), Mustilan (Чёрная Речка, *Tšornaja Retška*), Rezvyhin (Резвых) ja Seremetan (Шереметьевка, *Šeremetjevka*) kylät.

Paikkakunta on saanut alkunsa vuonna 1884 perustetusta Pähkinälinnan ruutitehtaan työläisasutuksesta. Vuonna 1922 se nimettiin Nikolai Morozovin mukaan. Toisen maailmansodan aikana seudulla käytiin ankaria taisteluita. Sodan jälkeen entinen ruutitehdas muutettiin kemian tehtaaksi.

Taajaman kautta kulkee Pietarista Tuprovaan johtava rautatie (Petrokrepostin asema). Entisen kemian tehtaan pohjalle on syntynyt uusia yrityksiä. Nähtävyyksiä ovat kotiseutumuseo ja sotamuistomerkit. Vladimir Pokrovskin vuonna 1907 rakentama uusvenäläinen Pietarin ja Paavalin kirkko räjäytettiin toisen maailmansodana aikana. Vuonna 1993 sen paikalle rakennettiin uusi kirkko.

## Lähteet

## Aiheesta muualla
* Morozovin kunnan sivusto 
* Morozovin kunta Seuloskoin piirin sivustolla 
* Morozovin taajama Leningradin alueen kulttuuri -tietosanakirjassa
Kebanjol

**Kebanjol** (ven. ja komiksi Кебанъёль) on taajama ja maalaiskunta Komin tasavallan Ust-Kulomin piirissä Venäjällä. Taajama sijaitsee Vytšegdan oikealla rannalla Kebanjol-joen suussa kymmenen kilometriä Ust-Kulomista pohjoiseen. Asukkaita on 2&nbsp;200 henkeä (vuonna 2011).

Kebanjolin kunnan pinta-ala on 429 neliökilometriä. Se rajoittuu pohjoisessa ja koillisessa Požegin, kaakossa ja etelässä Ust-Kulomin sekä lännessä Kužban kuntiin. Kebanjolin taajama on kunnan ainoa asutuskeskus. Alueen pohjoisosassa sijaitsee harjuksen suojelua varten perustettu Požegin rauhoitusalue.

Paikkakunta on saanut alkunsa 1930–1940-luvulla syntyneestä karkotettujen metsätyöläisten asutuksesta. Vuonna 1963 siitä tuli kyläneuvostoalueen keskus. Vuonna 1989 asukkaista 47 % oli komeja ja 38 % venäläisiä.

Taajaman kautta kulkee Syktyvkarin ja Ust-Kulomin välinen maantie. Tärkein elinkeino on metsäteollisuus. Rakenteilla on uusi sahalaitos. Palveluihin kuuluvat lastentarha, keskikoulu, ammattikoulu, kerhotalo, kirjasto ja poliklinikka.

## Lähteet

## Aiheesta muualla
* Kebanjolin kunta Ust-Kulomin piirin sivustolla
Nathan Drake

**Nathan ”Nate” Drake** on kuvitteellinen hahmo ja päähenkilö yhdysvaltalaisen Naughty Dog -pelitalon kehittämässä ja Sony Computer Entertainmentin julkaisemassa videopelisarjassa *[[Uncharted]]*, jossa Drake seikkailee aarteenmetsästäjänä ympäri maailmaa muinaisten aarteiden ja historiallisten mysteerien jäljillä. Drake esiintyy pelattavana hahmona pelisarjan kaikissa osissa, paitsi . Hahmon liike- ja ääninäyttelijänä peleissä toimii Nolan North.

Draken hahmon loi Naughty Dogin videopeliohjaaja ja -käsikirjoittaja Amy Hennig. Draken ulkonäön ja persoonallisuuden esikuvana toimivat näyttelijät Johnny Knoxville ja Harrison Ford sekä kioskikirjallisuuden sankarihahmot. Naughty Dog halusi Drakesta helposti samaistuttavan hahmon, joten hänelle luotiin farkkuihin ja T-paitaan pukeutuva, voimakastahtoinen jokamies-olemus. Hänen ulkonäköään ja persoonallisuuttaan on verrattu usein myös muihin elokuva- ja videopelihahmoihin, kuten Lara Croftiin ja Indiana Jonesiin.

## Lähteet